## Pravilnik o zdravstvenim uvjetima za rad s izvorima ionizirajućih zračenja te mjerilima, sadržaju, načinu i rokovima čuvanja podataka o zdravstvenim pregledima osoba koje rade s izvorima ionizirajućih zrače­nja

### NN 1/2005 (3.1.2005.), Pravilnik o zdravstvenim uvjetima za rad s izvorima ionizirajućih zračenja te mjerilima, sadržaju, načinu i rokovima čuvanja podataka o zdravstvenim pregledima osoba koje rade s izvorima ionizirajućih zrače­nja

# DRŽAVNI ZAVOD ZA ZAŠTITU OD ZRAČENJA

9

Na teme­lju
članka 16. stavka 6. Zakona o zaštiti od ionizira­jućih zrače­nja (»Narodne
novine« broj 27/99, 173/03) ravnate­lj Državnog zavoda za zaštitu od zrače­nja
donosi

## PRAVILNIK

### O ZDRAVSTVENIM UVJETIMA ZA RAD S IZVORIMA IONIZIRAJUĆIH ZRAČENJA TE MJERILIMA, SADRŽAJU, NAČINU I ROKOVIMA ČUVANJA PODATAKA O ZDRAVSTVENIM PREGLEDIMA OSOBA KOJE RADE S IZVORIMA IONIZIRAJUĆIH ZRAČENJA

Članak
1.

Ovim
Pravilnikom utvrđuju se zdravstveni uvjeti za rad s izvorima ionizirajućih zrače­nja
te mjerila, sadržaj, način i rokovi čuva­nja podataka o zdravstvenim pre­gledima
osoba koje rade s izvorima ionizirajućih zrače­nja.

Članak
2.

Ministar
zdravstva i socijalne skrbi, na osnovi nalaza i miš­lje­nja povjerenstva, ovlašćuje
zdravstvene ustanove koje u svom sastavu imaju djelatnost medicine rada i
privatne ordinacije medicine rada za obav­lja­nje pre­gleda osoba koje rade s
izvorima ionizirajućih zrače­nja.

Na
osnovi nalaza i miš­lje­nja povjerenstva, ministar zdravstva i socijalne skrbi
može oduzeti ovlašte­nje izdano za obav­lja­nje pre­gleda osoba koje rade s
izvorima ionizirajućih zrače­nja.

Ovlašte­nje iz stavka 1. ovog članka oduzet će se
zdravstvenoj ustanovi koja u svom sastavu ima djelatnost medicine rada ili
privatnoj ordinaciji medicine rada ako:

– se utvrdi da ne ispu­njava propisane uvjete,

– ne izvršava svoje obveze propisane ovim Pravilnikom
i posebnim propisima,

– se ne pridržava utvrđenih kriterija pri zdravstvenim
pre­gledima i ocjeni zdravstvene sposobnosti.

Povjerenstvo iz stavka 1. ovoga članka ima tri člana
koje imenuje ministar zdravstva i socijalne skrbi i to:

– jednog člana iz Ministarstva zdravstva i socijalne
skrbi,

– jednog člana iz Hrvatskog zavoda za medicinu rada i

– jednog člana iz Državnog zavoda za zaštitu od zrače­nja.

Popis
ovlaštenih zdravstvenih ustanova i privatnih ordinacija medicine rada iz stavka
1. ovoga članka objav­ljuje se u »Narodnim novinama«.

Članak
3.

Zdravstvene
ustanove koje u svom sastavu imaju djelatnost medicine rada i privatne
ordinacije medicine rada za dobiva­nje ovlašte­nja za obav­lja­nje pre­gleda
osoba koje rade s izvorima ionizirajućih zrače­nja moraju, uz uvjete propisane
posebnim zakonom, za početak rada i obav­lja­nje djelatnosti, zaposliti ili
sklopiti ugovor o obav­lja­nju pre­gleda s doktorom medicine specijalistom
oftalmologom i psihologom te imati ili ugovorom osigurati usluge laboratorija u
kojem se radi analiza kromosomskih aberacija, a koji za tu djelatnost ima ovlašte­nje
ministra zdravstva i socijalne skrbi.

Članak 4.

Ministar zdravstva i socijalne skrbi, na osnovu
nalaza i miš­lje­nja povjerenstva, ovlašćuje laboratorije za obav­lja­nje
analize kromosomskih aberacija kod osoba koje rade s izvorima ionizira­jućih
zrače­nja.

Ministar zdravstva i socijalne skrbi, na osnovu
nalaza i miš­lje­nja povjerenstva, može oduzeti ovlašte­nje laboratoriju za
obav­lja­nje analize kromosomskih aberacija ako se utvrdi da:

– laboratorij ne ispu­njava propisane uvjete,

– ne izvršava svoje obveze,

– ne pridržava se utvrđenih kriterija pri izradi
analiza.

Povjerenstvo iz stavka 1. ovog Pravilnika sastoji se
od tri člana koje za svaki pojedinačni slučaj imenuje ministar zdravstva i
socijalne skrbi.

Članak 5.

Laboratorij u kojemu se provodi analiza kromosomskih
aberacija mora raspolagati opremom za rad sa staničnim kulturama i svjetlosnim
mikroskopom s imerzijom.

Članak 6.

Izvješće analize kromosomskih aberacija može
potpisati: doktor medicine specijalist klinički citolog, osoba s akademskim
stup­njem magistra ili doktora znanosti iz područja biologije stanice, a koji
ima i posebnu stručnu izobrazbu o primjeni mjera zaštite od ionizirajućih zrače­nja,
stečenu tijekom redovnog školova­nja ili dopunskom izobrazbom u skladu s
posebnim zakonom.

Članak 7.

S izvorima ionizirajućih zrače­nja mogu raditi, započeti
obučava­nje ili školova­nje za rad s tim izvorima, osobe koje zado­vo­lja­vaju
zdravstvene uvjete propisane ovim Pravilnikom.

Djelatnici koji rade s izvorima ionizirajućih zrače­nja,
obuča­vaju se ili školuju za rad s tim izvorima su osobe koje rade u području
nadzora.

Članak 8.

Područjem nadzora smatra se prostor oko izvora
ioniziraju­ćih zrače­nja unutar koje­g prisutne osobe mogu primiti efektivnu
dozu u jednoj godini višu od 1 mSv.

Područje nadzora dijeli se na »područje posebnog
nadzora« i »područje nadgleda­nja«.

»Područje posebnog nadzora« je područje nadzora
unutar koje­g postoji mogućnost da će prisutne osobe primiti efektivnu dozu
iznad 6 mSv u jednoj godini.

Članak 9.

Zdravstvene pre­glede osoba iz članka 7. ovoga
Pravilnika obav­lja i daje ocjenu zdravstvene sposobnosti za rad s izvorima
ionizirajućih zrače­nja doktor medicine specijalist medicine rada, koji ima
posebnu stručnu izobrazbu o primjeni mjera zaštite od ionizirajućih zrače­nja,
stečenu tijekom redovnog školova­nja ili dopunskom izobrazbom u skladu s
posebnim zakonom.

Članak
10.

Zdravstveni
pre­gledi iz članka 9. ovog Pravilnika su:

–
prethodni zdravstveni pre­gled,

–
redovni zdravstveni pre­gled,

–
izvanredni zdravstveni pre­gled.

Članak
11.

Prethodni
zdravstveni pre­gled obav­lja se prije početka obuke ili školova­nja za rad ili
prije početka rada s izvorima ionizirajućih zrače­nja i u svim drugim zakonom
određenim slučajevima.

Redovni
zdravstveni pre­gled obav­lja se svakih 12 mjeseci nakon prethodnog pre­gleda.

Izvanredni
zdravstveni pre­gled obav­lja se:

– kod
djelatnika koji su primili dozu veću od doze propisane Zakonom o zaštiti od
ionizirajućih zrače­nja,

– na osnovi
prijedloga doktora medicine specijalista medicine rada koji provodi specifičnu
zdravstvenu zaštitu ili izabranog liječnika primarne zdravstvene zaštite.

Članak
12.

Prethodni
zdravstveni pre­gled obuhvaća:

a)
anamnestičke podatke: uzima­nje anamneze (osobne i radne), podatke o sadaš­njem
sta­nju,

b) opći
klinički pre­gled i pretrage:

–
fizikalni pre­gled organa i organskih sustava (s posebnim osvrtom na status kože),

–
laboratorijske pretrage, SE, KKS, trombociti, GUK, urin sa sedimentom,

c) ci­ljani oftalmološki pre­gled: biomikroskopski
pre­gled leće,

d) psihologijsku obradu:

– utvrđiva­nje općih i posebnih (poglavito
perceptivnih) kog­nitivnih sposobnosti ci­ljanim psihologijskim mjernim
instrumentima (npr. PNT, TN, RSB, RPM i sl.),

– procjenu osobina ličnosti s posebnim naglaskom na
emocionalnu stabilnost i opću adaptiranost ci­ljanim psihodijag­nos­tičkim
sredstvima (npr. standardizirani psihologijski intervju, EPQ, MMPI, Cornell
indeks i sl.),

– procjenu motivacije standardiziranim psihologijskim
intervjuom,

e) analizu kromosomskih aberacija, za djelatnike koji
će raditi u »području posebnog nadzora«,

f) dodatne pretrage i pre­glede prema indikaciji
specijalista medicine rada s obrazlože­njem.

Članak 13.

Redovni zdravstveni pre­gled obuhvaća:

a) uzima­nje
novih anamnestičkih podataka,

b) uvid
u dozimetrijske podatke za ocje­njivano razdob­lje,

c) opći
klinički pre­gled i pretrage kao kod prethodnog zdrav­stvenog pre­gleda,

d) ci­ljani
oftalmološki pre­gled prema indikaciji doktora medicine specijalista medicine
rada,

e)
psihologijska obrada: prema indikaciji doktora medicine specijalista medicine
rada,

f)
dodatne pretrage, analize i pre­glede prema indikaciji doktora medicine
specijalista medicine rada s obrazlože­njem.

Članak
14.

Opse­g
izvanrednoga zdravstvenog pre­gleda određuje doktor medicine specijalista
medicine rada koji provodi specifičnu zdrav­stvenu zaštitu u ovisnosti o
razlogu upućiva­nja na izvanredni zdrav­stveni pre­gled.

Članak
15.

Osoba
koja radi s izvorima ionizirajućih zrače­nja mora ispu­njavati opće i posebne
uvjete zdravstvene sposobnosti za radno mjesto.

Posebni uvjeti zdravstvene sposobnosti za radno
mjesto:

1. Vrijednosti hematoloških testova u prethodnom
zdravstvenom pre­gledu, koje odstupaju do 5% normalnih vrijednosti laboratorija
ne čine ispitanika nesposobnim za taj posao, ne­go zahtijevaju ponav­lja­nje
pretrage u roku od 30 dana ili prema indikaciji specijalista medicine rada.

2. Analiza kromosomskih aberacija

a) Učestalost i tip kromosomskih aberacija odstupa od
kontrolnih vrijednosti za opću populaciju Republike Hrvatske ukoliko se u 200
pre­gledanih metafaza utvrdi:

– pet ili više acentričnih fragmenata,

– da je ukupan zbroj acentričnih fragmenata i
dicentričnih kromosoma jednak ili veći od 5,

– dva ili više dicentričnih kromosoma,

– jedan prstenasti kromosom.

b) Učestalost i tip kromosomskih aberacija odgovara
gor­njoj kontrolnoj vrijednosti za opću populaciju Republike Hrvatske ukoliko
se u 200 pre­gledanih metafaza utvrdi da je ukupan zbroj acentričnih fragmenata
i dicentričnih kromosoma jednak 4.

3. Nalaz biomikroskopskog pre­gleda leće u skladu s
dobi ispitanika.

4. Nalaz psihologijskog pre­gleda:

a) opće intelektualne sposobnosti iznad do­nje
granice prosjeka,

b) emocionalna stabilnost iznad do­nje granice
prosjeka,

c) perceptivne i psihomotorne sposobnosti u granicama
prosjeka.

Članak 16.

S izvorima ionizirajućih zrače­nja ne smiju raditi:

1. Žene tijekom trudnoće,

2. Žene tijekom doje­nja, ako rade s otvorenim
radioaktivnim izvorima,

3. Osobe koje boluju od bolesti za koje se prema
suvremenim medicinskim spoznajama zna da predstav­ljaju zapreku za rad s
izvorima ionizirajućih zrače­nja, a posebno:

a) bolesti krvotvornih organa: refrakterna anemija,
neutropenija, trombocitopenija (sama ili kombinirana),

b) malignih bolesti, čiju povećanu učestalost se
povezuje s izloženosti ionizirajućim zrače­njima, a za koje ne postoje klinički
i drugi dokazi da je u potpunosti izliječena te za vrijeme terapijskog
postupka,

c) bolesti ovisnosti (alkoholizam, tabletomanija,
narkomanija), osim medicinski kontroliranih slučajeva, koji apstiniraju najma­nje
6 mjeseci,

d) duševnih
i živčanih bolesti: psihoze i granični slučajevi, posttraumatski stresni poremećaji,
teži oblici neuroza, osim medicinski kontroliranih slučajeva u dobroj kliničkoj
remisiji, ispod prosječne kognitivne sposobnosti, poremećaji osobnosti s izraže­nim
asocijalnim ili antisocijalnim ponaša­njem, akutne ili teže bolesti, oz­ljede i
anomalije središ­nje­g ili perifernog živčanog sustava i drugi poremećaji
svijesti.

Članak
17.

Ocjena
zdravstvene sposobnosti za rad s izvorima ionizira­jućih zrače­nja donosi se u
roku od 10 dana od početka zdravstvenog pre­gleda, a najkasnije u roku od 30
dana ako je potrebna dodatna medicinska obrada.

Ocjenu
zdravstvene sposobnosti za rad s izvorima ioniziraju­ćih zrače­nja u redovitom
pre­gledu donosi doktor medicine specijalista medicine rada na osnovi obav­ljenog
pre­gleda te predo­čene medicinske dokumentacije iz prethodnog pre­gleda i
redovitih pre­gleda.

Članak
18.

Ocjena
zdravstvene sposobnosti za rad s izvorima ioniziraju­ćih zrače­nja može biti:

1.
Sposoban,

2.
Privremeno nesposoban (uz navod najma­nje­g traja­nja nesposobnosti i obrazlože­nje),

3.
Nesposoban (uz obrazlože­nje),

4.
Ocjena nije dana (uz navod razloga).

Ocjena
zdravstvene sposobnosti za rad s izvorima ioniziraju­ćih zrače­nja upisuje se u
svjedo­džbu o zdravstvenoj sposobnosti.

O
ocjeni zdravstvene sposobnosti za rad s izvorima ionizi­raju­ćih zrače­nja
izvješćuje se:

1. pre­gledana
osoba,

2. poslodavac koji je pre­gledanog uputio na pre­gled,

3. Hrvatski zavod za medicinu rada,

4. Državni zavod za zaštitu od zrače­nja.

Ukoliko je zdravstvena sposobnost za rad s izvorima
ioni­zirajućih zrače­nja pre­gledane osobe ocije­njena s »Privremeno
nesposoban« ili »Nesposoban«, ocjena zdravstvene sposobnosti mora se dostaviti
i Sanitarnoj inspekciji Ministarstva zdravstva i socijalne skrbi.

Članak 19.

Na ocjenu zdravstvene sposobnosti za rad s izborima
ionizi­raju­ćih zrače­nja iz članka 18. ovoga Pravilnika može se uložiti pisani
prigovor Drugostupa­njskom povjerenstvu pri Hrvatskom zavodu za medicinu rada
(u da­lj­njem tekstu: Drugostupanjsko povjerenstvo) u roku od 15 dana od dana
uruče­nja svjedo­džbe o zdravstvenoj sposobnosti za rad s izvorima ionizirajućih
zrače­nja.

Prigovor iz stavka 1. ovoga članka može podnijeti:
pre­gledana osoba i pravna osoba koja je pre­gledanog uputila na pre­gled ili
kod koje je pre­gledani zaposlen.

Prigovor razmatra i ponovnu ocjenu zdravstvene
sposobnosti za rad s izvorima ionizirajućih zrače­nja donosi Drugostupa­njsko
povjerenstvo.

Članak
20.

Drugostupa­njsko
povjerenstvo čine doktori medicine specijalisti medicine rada Hrvatskog zavoda
za medicinu rada, a sastoji se od predsjednika i dva člana, koje za svaki
pojedinačni slučaj imenuje ravnate­lj Hrvatskog zavoda za medicinu rada.

Iznimno,
ravnate­lj Hrvatskog zavoda za medicinu rada može imenovati jednog va­njskog člana
drugostupa­njskog povjerenstva koji ne mora biti doktor medicine specijalista
medicine rada.

U radu
Drugostupa­njskog povjerenstva ne mogu sudjelovati doktori medicine
specijalisti medicine rada koji su sudjelovali u zdravstvenom pre­gledu i
ocjeni zdravstvene sposobnosti za rad s izvorima ionizirajućih zrače­nja u određenom
slučaju.

Odluku
o visini naknade za rad predsjednika i članova Drugostupanjskog povjerenstva
donosi Upravno vijeće Hrvatskog zavoda za medicinu rada.

Članak
21.

Drugostupa­njsko
povjerenstvo zasjeda u Hrvatskom zavodu za medicinu rada i dužno je započeti s
radom u roku od 30 dana od primitka prigovora.

Ocjena
zdravstvene sposobnosti za rad s izvorima ioniziraju­ćih zrače­nja koju donese
Drugostupa­njsko povjerenstvo je konačna.

O
ocjeni zdravstvene sposobnosti za rad s izvorima ioniziraju­ćih zrače­nja
Drugostupa­njskog povjerenstva izvješćuje se:

a) pre­gledana
osoba,

b)
poslodavac koji je pre­gledanu osobu uputio na pre­gled,

c)
Hrvatski zavod za medicinu rada,

d) Državni
zavod za zaštitu od zrače­nja,

e)
Sanitarna inspekcija Ministarstva zdravstva i socijalne skrbi,

f) specijalist medicine rada, na čiju ocjenu je upućen
prigovor.

Članak 22.

Drugostupa­njsko povjerenstvo može donijeti ocjenu
zdravstvene sposobnosti za rad s izvorima ionizirajućih zrače­nja bez ponovnoga
zdravstvenog pre­gleda, samo na osnovi medicinske dokumentacije i to u roku od
30 dana od dana primitka prigovora.

Članak 23.

Drugostupa­njskom povjerenstvu mora biti dostupna
medicinska dokumentacija o prethodnim zdravstvenim pre­gledima, dozimetrijski
podaci, a po potrebi i medicinska dokumentacija od izabranog liječnika primarne
zdravstvene zaštite osobe koja je pozvana na pre­gled.

Članak 24.

Medicinsku dokumentaciju na osnovi koje je donesena
ocje­na sukladno članku 18. ovog Pravilnika, zdravstvena ustanova koja u svom
sastavu ima djelatnost medicine rada i privatna ordinacija medicine rada koja
ima odobre­nje za obav­lja­nje pre­gleda osoba koje rade s izvorima ionizirajućih
zrače­nja obvezna je trajno čuvati.

Ako je zdravstvenoj ustanovi koja u svom sastavu ima
djelat­nost medicine rada ili privatnoj ordinaciji medicine rada u skladu s člankom
2. ovog Pravilnika oduzeto ovlašte­nje za obav­lja­nje tih pre­gleda ili
prestane s radom, ista je obvezna svu medicinsku dokumentaciju o obav­ljenim
pre­gledima dostaviti zdravstvenoj ustanovi ili privatnoj ordinaciji medicine
rada koja će preuzeti ­njihove poslove, odnosno Hrvatskom zavodu za medicinu
rada na čuva­nje.

Članak 25.

Zdravstvene ustanove koje u svom sastavu imaju
djelatnost medicine rada i privatne ordinacije medicine rada koje imaju odobre­nje
za obav­lja­nje pre­gleda osoba koje rade s izvorima ionizirajućih zrače­nja
obvezne su jednom godiš­nje dostaviti podatke o obav­ljenim zdravstvenim pre­gledima
osoba koje rade s izvorima ionizirajućih zrače­nja Hrvatskom zavodu za medicinu
rada, na način na koji to određuje ravnate­lj Hrvatskog zavoda za medicinu
rada.

Članak
26.

Zdravstvene
ustanove koje u svom sastavu imaju djelatnost medicine rada i privatne
ordinacije medicine rada koje imaju odobre­nje za obav­lja­nje pre­gleda osoba
koje rade s izvorima ionizirajućih zrače­nja, moraju svoj rad uskladiti s
odredbama ovog Pravilnika u roku od šest mjeseci od dana ­nje­gova stupa­nja na
snagu.

Članak
27.

Danom
stupa­nja na snagu ovog Pravilnika prestaju važiti odredbe Pravilnika o
zdravstvenim uvjetima za rad s izvorima ionizirajućih zrače­nja, te mjerilima,
sadržaju, načinu i rokovima čuva­nja podataka o zdravstvenim pre­gledima osoba
koje rade s izvorima ionizirajućih zrače­nja (»Narodne novine«, br. 76/00.)

Članak
28.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
542-01/04-0102/3
Urbroj: 542-01/1-04-08
Zagreb, 20. prosinca 2004.

Ravnate­lj
**dr. sc. Dragan Kubelka**, v. r.

Pravilnik, NN 1/2005-9